b"\n_START_ARTICLE_\nLeptis Magna\n_START_SECTION_\nIme\n_START_PARAGRAPH_\nPunsko ime naselja je bilo napisano LPQ (Punsko) ali LPQY. To je bilo predhodno povezana s semitskim korenom (v arab\xc5\xa1\xc4\x8dini) LFQ, kar pomeni 'zgraditi' ali 'sestaviti skupaj', verjetno v zvezi z gradnjo mesta._NEWLINE_To ime so helenizirali kot L\xc3\xa9ptis Meg\xc3\xa1l\xc4\x93 (gr\xc5\xa1ko: \xce\x9b\xce\xad\xcf\x80\xcf\x84\xce\xb9\xcf\x82 \xce\xbc\xce\xb5\xce\xb3\xce\xac\xce\xbb\xce\xb7, 'Veliki Leptis'), kar ga je lo\xc4\x8dilo od 'Manlega Leptisa' bli\xc5\xbeje Kartagini v sodobni Tuniziji. Grki so ga poznali tudi kot Ne\xc3\xa1polis (\xce\x9d\xce\xb5\xce\xac\xcf\x80\xce\xbf\xce\xbb\xce\xb9\xcf\x82, 'Novo mesto'). Latinizacija teh imen je bila Lepcis ali Leptis Magna ('Veliki  Leptis'), ki se je pojavila tudi kot 'Leptimagne\xc5\xa1ko mesto (latinsko: Leptimagnensis Civitas). Latinski demonim je bil 'Leptitan' (Leptitanus). Bil je znan tudi kot Ulpia Traiana kot rimska kolonija. [4] Njegovo italijansko ime je Lepti Maggiore, arabsko ime pa Labdah (\xd9\x84\xd9\x8e\xd8\xa8\xd9\x92\xd8\xaf\xd9\x8e\xd8\xa9).\n_START_SECTION_\nFeni\xc4\x8dani\n_START_PARAGRAPH_\nFeni\xc4\x8dansko mesto je bilo ustanovljeno v drugi polovici 7. stoletja pred na\xc5\xa1im \xc5\xa1tetjem. V tem \xc4\x8dasu je o Leptisu malo znanega, vendar se zdi, da je bil dovolj mo\xc4\x8dan, da je odvrnil Doriejev (Doriej (umrl c.510 pr. n. \xc5\xa1t.; gr\xc5\xa1ko: \xce\x94\xcf\x89\xcf\x81\xce\xb9\xce\xb5\xcf\x8d\xcf\x82) je bil \xc5\xa1partanski knez iz dinastije Agiadov) poskus ustanovitve gr\xc5\xa1ke kolonije v bli\xc5\xbeini okoli leta 515 pred na\xc5\xa1im \xc5\xa1tetjem. Kot ve\xc4\x8dina zahodnih feni\xc4\x8danskih naselij je tudi Leptis postal del Anti\xc4\x8dne Kartagine in padel pod rimski nadzor po padcu Kartagine v punskih vojnah. Leptis je ostal neodvisen nekaj \xc4\x8dasa po okoli leta 111 pr. n. \xc5\xa1t.\n_START_SECTION_\nRimska republika\n_START_PARAGRAPH_\nRimska republika je poslala nekaj kolonistov skupaj z majhnim garnizonom, da bi nadzirala mesto. Mesto je uspevalo in mu je bilo dovoljeno celo kovati svoj denar v srebru in bronu. Kovanci so odsevali me\xc5\xa1anico kultur, nosili punske napise poleg slik Herkula in Dioniza. Kmalu so se v mestu naselili italijanski trgovci in za\xc4\x8deli donosno trgovino z libijsko notranjostjo. Mesto je bilo odvisno predvsem od rodovitnosti okoli\xc5\xa1kih kmetijskih povr\xc5\xa1in, kjer so izkopali \xc5\xa1tevilne olj\xc4\x8dne stiskalnice. Do leta 46 pred na\xc5\xa1im \xc5\xa1tetjem je bila proizvodnja olj\xc4\x8dnega olja tako velika, da je mesto lahko Juliju Cezarju letno zagotovilo tri milijone funtov olja.\n_START_SECTION_\nRimsko cesarstvo\n_START_PARAGRAPH_\nV \xc4\x8dasu Avgustove vladavine je bil Leptis Magna razvr\xc5\xa1\xc4\x8den kot Civitas libera et immunis oziroma svobodna skupnost, nad katero je imel guverner absolutni minimum nadzora. Kot tak Leptis obdr\xc5\xbei na \xc4\x8delu svoje vlade dva sufeta, rang podoben rimskim edilom, kot manj\xc5\xa1i sodniki. Poleg tega so bili tak\xc5\xa1ni sveti uradniki, kot je 'addir' ali praefectus sacrorum, n\xc4\x93quim \xc4\x93l\xc4\xabm in verjetno sveti kolegij s petnajstimi \xc4\x8dlani. Ti uradi so bili \xc5\xa1e vedno v veljavi, ko je bil Leptis med Neronovo vladavino nekje med letoma 61. in 68. dolo\xc4\x8den kot 'municipij' z dolo\xc4\x8deno stopnjo rimskih pravic in privilegijev. _NEWLINE_Leptis Magna je ostal tak do vladavine rimskega cesarja Tiberija, ko sta mesto in okolica formalno vklju\xc4\x8dena v cesarstvo kot del afri\xc5\xa1ke pokrajine. Kmalu je postalo eno vodilnih mest rimske Afrike in glavno trgovsko mesto. Mesto je pod rimsko upravo hitro raslo. Med vladanjem Nerona je bil zgrajen amfiteater. Naselje je bilo kolonija pod Trajanom (vladal 98\xe2\x80\x93117)._NEWLINE_Leptis je svoj najve\xc4\x8dji pomen dosegel \xc5\xbee leta 193, kot rodno mesto cesarja Septimija Severa. Sever je bil naklonjen svojemu rojstnemu mestu nad vsemi drugimi mesti provinc, zgradbe in bogastvo, ki jih je imel v njem, pa so Leptis Magno naredili za tretje najpomembnej\xc5\xa1e mesto v Afriki, saj je bil konkurenca Kartagini in Aleksandriji. Leta 205 je s cesarsko dru\xc5\xbeino obiskal mesto in mu podelil velike \xc4\x8dasti. Med spremembami, ki jih je uvedel Sever, so bile ustanovitev veli\xc4\x8dastnega novega foruma in obnova dokov. Naravni pristani\xc5\xa1\xc4\x8de je imelo nagnjenost k zamuljevanju, in  Severove spremembe so to \xc5\xa1e poslab\xc5\xa1ale. Vzhodni pomoli so izredno dobro ohranjeni, saj so jih redko uporabljali._NEWLINE_Leptis se je v tem obdobju prekomerno raz\xc5\xa1iril. Med krizo 3. stoletja, ko je trgovina hitro upadala, je tudi upadel tudi pomena Leptis Magne. Sredi 4. stoletja, \xc5\xa1e preden ga je leta 365 cunami, zaradi potresa na Kreti, popolnoma opusto\xc5\xa1il, so bili zapu\xc5\xa1\xc4\x8deni veliki deli mesta. Amijan Marcelin pripoveduje, da je krizo poslab\xc5\xa1al skorumpiran rimski guverner po imenu Roman, ki je med velikim plemenskim napadom zahteval podkupnine za za\xc5\xa1\xc4\x8dito mesta. Razru\xc5\xa1eno mesto teh ni moglo pla\xc4\x8dati in se prito\xc5\xbeilo cesarju Valentinijanu I., Roman pa je nato na sodi\xc5\xa1\xc4\x8du podkupoval ljudi in urejal, da bodo leptanski odposlanci kaznovani \xc2\xbbzaradi vlo\xc5\xbeitve la\xc5\xbenih obto\xc5\xbeb\xc2\xab. U\xc5\xbeivalo je v manj\xc5\xa1i renesansi, ki se je za\xc4\x8dela v \xc4\x8dasu cesarja Teodozija I..\n_START_SECTION_\nKraljestvo Vandalov\n_START_PARAGRAPH_\nLeta 439 so Leptis Magna in ostala mesta Tripolitanije padla pod nadzor Vandalov, ko je njihov kralj Gajzerik od Rimljanov zajel Kartagino in jo naredil za svojo prestolnico. Na \xc5\xbealost za prihodnost Leptis Magne je Gajzerik ukazal poru\xc5\xa1iti obzidje mesta, da bi ljudi odvrnil od uporni\xc5\xa1tva proti vandalski vladavini. Prebivalci Leptisa in Vandali so za to pla\xc4\x8dali veliko ceno leta 523, ko je skupina berberskih napadalcev opusto\xc5\xa1ila mesto.\n_START_SECTION_\nBizantinsko cesarstvo\n_START_PARAGRAPH_\nBelisarij, general cesarja Justinijana I. iz bizantinskega cesarstva, je deset let pozneje v imenu rimskega cesarstva zajel Leptis Magno in leta 533/4 ponovno vklju\xc4\x8dil v cesarstvo. Leptis je postal provincialna prestolnica Bizantinskega cesarstva, vendar si ni nikoli opomogel od uni\xc4\x8denja, ki so mu ga prizadeli berberi. Leta 544 so mesto, pod prefekturo Sergija, mo\xc4\x8dno napadla berberska plemena in po nekaterih uspehih se je bil Sergij prisiljen umakniti v mesto, plemenska konfederacija Laguatan pa je taborila pred vrati in zahtevala pla\xc4\x8dilo. Sergij je v mesto sprejel osemdeset poslancev, da bi predstavili svoje zahteve, toda ko se je Sergij odpravil, da bi zapustil konferenco, ga je en namestnik zagrabil za roko drugi pa stisnil. To je izzvalo \xc4\x8dastnika stra\xc5\xbee, da je ubil namestnika, ki je polo\xc5\xbeil roko na prefekta, kar je povzro\xc4\x8dilo splo\xc5\xa1en pokol. Berberi so se odzvali z vsesplo\xc5\xa1nim napadom in Sergij je bil na koncu prisiljen zapustiti Leptis in se umakniti Kartagino.\n_START_SECTION_\nIslamska zasedba\n_START_PARAGRAPH_\nDo 6. stoletja je bilo mesto popolnoma pokristjanjeno. Med desetletjem 565\xe2\x80\x93578 na\xc5\xa1ega \xc5\xa1tetja so se kr\xc5\xa1\xc4\x8danski misijonarji iz Leptis Magne celo za\xc4\x8deli seliti med berberskimi plemeni dale\xc4\x8d na jug do Fezzana v Libijski pu\xc5\xa1\xc4\x8davi in spreobrnili Garamante. \xc5\xa0tevilne nove cerkve so bile zgrajene v 6. stoletju , vendar je mesto \xc5\xa1e naprej nazadovalo in bilo do arabskih osvojitev okrog 647 ve\xc4\x8dinoma opu\xc5\xa1\xc4\x8deno, razen bizantinskih garnizij in prebivalstva z manj kot 1000 prebivalci. Pod arabsko prevlado je Leptis izginil: do 10. stoletja je bilo mesto pozabljeno in v celoti pokrito s peskom.\n_START_SECTION_\nIzkopavanja\n_START_PARAGRAPH_\nDanes je mesto Leptis Magna mesto nekaterih najveli\xc4\x8dastnej\xc5\xa1ih ru\xc5\xa1evin rimskega obdobja._NEWLINE_Del starodavnega templja so leta 1816 iz Leptis Magne prinesli v Britanski muzej in ga leta 1826 postavili v kraljevi rezidenci Fort Belvedere v Angliji. Zdaj le\xc5\xbei v delu parka Windsor Great Park. Ru\xc5\xa1evine so med ju\xc5\xbeno obalo Virginia Water in Blacknest Road v bli\xc5\xbeini sti\xc4\x8di\xc5\xa1\xc4\x8da z A30 London Road in Wentworth Drive._NEWLINE_Ko so Italijani v za\xc4\x8detku 20. stoletja osvojili italijansko Libijo, so se veliko posve\xc4\x8dali ponovnemu odkritju Leptisa Magne. V zgodnjih 1930-ih so italijanske arheolo\xc5\xa1ke raziskave znova pokazale pokopane ostanke skoraj vsega mesta. Pod rimskim gledali\xc5\xa1\xc4\x8dem so na\xc5\xa1li nekropolo iz 4. in 3. stoletja pred na\xc5\xa1im \xc5\xa1tetjem._NEWLINE_Junija 2005 je bilo razkrito, da so arheologi z univerze v Hamburgu delali ob obali Libije, ko so odkrili 9 m dolge pet barven mozaik, ustvarjen v 1. ali 2. stoletju. Mozaiki z izjemno jasnostjo prikazujejo upodobljene bojevnike v boju z jeleni, \xc5\xa1tiri mladeni\xc4\x8de, ki se borijo z bikom in gladiatorja, ki po\xc4\x8diva v stanju utrujenosti in bulji v svojega pobitega nasprotnika. Mozaiki so krasili stene hladnega potopnega bazena v kopalni hi\xc5\xa1i v rimski vili pri Wadi Lebda v Leptis Magni. Gladiatorski mozaik znanstveniki ozna\xc4\x8dujejo za enega najlep\xc5\xa1ih primerov reprezentativne mozai\xc4\x8dne umetnosti, kar so jih je kdaj koli videli \xe2\x80\x93 \xc2\xbbmojstrovino, primerljivo po kakovosti z Aleksandrovim mozaikom v Pompejih\xc2\xab. Mozaike so prvotno odkrili leta 2000, vendar so jih skrivali, da bi se izognili ropanju. Trenutno so na ogled v muzeju Leptis Magna._NEWLINE_Obstajala so neutemeljena poro\xc4\x8dila, da so pro-Gadafijeve sile med libijsko dr\xc5\xbeavljansko vojno leta 2011 uporabljale Leptis Magna kot za\xc5\xa1\xc4\x8dito za tanke in voja\xc5\xa1ka vozila  Na vpra\xc5\xa1anje o mo\xc5\xbenosti izvedbe zra\xc4\x8dnega napada na zgodovinsko mesto je Nato zavrnil mo\xc5\xbenost takega ukrepanja, \xc4\x8de\xc5\xa1 da ni mogel potrditi poro\xc4\x8dila upornikov, da se na kraju skriva oro\xc5\xbeje.\n_START_SECTION_\nZnamenitosti\n_START_PARAGRAPH_\nMed ru\xc5\xa1evinami mesta je zelo dobro ohranjen slavolok Septimija Severa, rimske terme, stari in novi forum, tr\xc5\xbenice, skladi\xc5\xa1\xc4\x8da in sijajno gledali\xc5\xa1\xc4\x8de. Na drugi strani reke Lebde, preko doline, je tudi obnovljen amfiteater in mesto kjer je bil hipodrom. Kot celota je Leptis Magna najbolje ohranjeno rimsko mesto nasploh. _NEWLINE_\xc4\x8ceprav je bilo zgrajeno v \xc4\x8dasu vladavine Avgusta in Tiberija, ga je Septimij Sever v celoti preoblikoval in okrasil z novimi stavbami neoklasicisti\xc4\x8dnega rimskega sloga. Njegov forum, bazilika in slavolok so med najnaprednej\xc5\xa1imi primeri rimske umetnosti, na katero so v veliki meri vplivali afri\xc5\xa1ka in vzhodnja\xc5\xa1ka tradicija. Skulpture z bazilike, ki so bile najdene na najdi\xc5\xa1\xc4\x8du, kot tudi tiste iz slavoloka in so danes v muzeju v Tripoliju, so inovativne oblike ostrih volumnov, da bi bile vidne na ostrem afri\xc5\xa1kem soncu. _NEWLINE_Anti\xc4\x8dno mestno pristani\xc5\xa1\xc4\x8de z umetnim bazenom povr\xc5\xa1ine 102.000 m\xc2\xb2, ima \xc5\xa1e vedno pristani\xc5\xa1\xc4\x8de, priveze, utrdbe, skladi\xc5\xa1\xc4\x8dne prostore in kleti. Za\xc4\x8deta \xc5\xa1e pod cesarjem Neronom in kon\xc4\x8dana pod Septimijem Severom, so primer najrazvitej\xc5\xa1e rimske tehnologije s svojimi kanali in zapornicami, ki so regulirali reko Lebdu da ne bi prehitro iztekala v morje in zamuljila pristani\xc5\xa1\xc4\x8de. _NEWLINE_Tr\xc5\xbenica vsebuje votivni lok, kolonado in trgovine in je med najbolj\xc5\xa1e ohranjenimi deli mesta."